Diari Oficial de la Generalitat Valenciana


Sumari del DOGV 7826, del 12-07-2016 (2016/4914)

RESOLUCIÓ de 23 de juny de 2016, de la Conselleria d'Educació, Investigació, Cultura i Esport, per la qual es modifica l'autorització al centre privat de Formació Professional Academia Didáctica de Castelló de la Plana per trasllat d'instal·lacions i canvi en el cicle, etapa o nivell educatiu per als quals va ser autoritzat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/4914


Data del document
:   23-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 23 de juny de 2016, de la Conselleria d'Educació, Investigació, Cultura i Esport, per la qual es modifica l'autorització al centre privat de Formació Professional Academia Didáctica de Castelló de la Plana per trasllat d'instal·lacions i canvi en el cicle, etapa o nivell educatiu per als quals va ser autoritzat. [2016/4914]  
L'expedient ha sigut iniciat pel representant de la titularitat del centre privat de Formació Professional Academia Didáctica, número de codi 61495583, de Castelló de la Plana, en sol·licitud de trasllat d'instal·lacions, des de la seua actual ubicació al carrer Major, núm. 82, al passeig Ribalta, núm.10, de Castelló de la Plana, i autorització de la Formació Professional Bàsica.  
Vist l'informe favorable de la Direcció General de Centres i Personal Docent de 10 d'agost de 2015, respecte a l'adequació de les instal·lacions proposades, quant a espais educatius, d'acord amb la normativa aplicable.  
Vistes les propostes favorables, de la direcció territorial competent en matèria educativa, que inclouen els informes favorables de la Unitat Tècnica de Construccions respecte a les instal·lacions, i de la inspecció educativa quant a la relació del professorat i titulacions respectives, de conformitat amb la normativa aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 127/2014, de 28 de febrer (BOE 05.03.2014), pel qual es regulen aspectes específics de la Formació Professional Bàsica de les ensenyances de formació professional del sistema educatiu, s'aproven catorze títols professionals bàsics, es fixen els seus currículums bàsics; el Reial Decret 132/2010, de 12 de febrer (BOE 12.03.2010), pel qual s'estableixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent de data 6 de juny de 2016, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Autoritzar el trasllat d'instal·lacions i l'autorització de la Formació Professional Bàsica, al centre que a continuació s'indica, en els termes que s'especifiquen.  
Codi: 53817774.  
Denominació genèrica del centre: centre privat de Formació Professional.  
Denominació específica del centre: Academia Didáctica.  
Titularitat: Centro de Formación Profesional Didáctica, Societat Limitada.  
Anterior domicili: carrer Major, núm. 82.  
Nou domicili: Passeig Ribalta, núm. 10.  
Localitat: Castelló de la Plana (12400)  
Província: Castelló.  
Modificació que s'autoritza:  
- Autorització del trasllat d'instal·lacions del centre al passeig Ribalta, número 10, de Castelló de la Plana.  
- Autorització de la Formació Professional Bàsica, de manera que el centre queda configurat, en la seua totalitat, amb la composició següent:  
  
Formació Professional Bàsica:  
Família: Electricitat i Electrònica.  
1 cicle (1r i 2n curs) d'Electricitat i Electrònica (codi ensenyança: 2756328324C), amb 30 llocs escolars per curs, impartint-se al matí.  
  
Formació Professional inicial:  
Cicles formatius de grau mitjà:  
2 cicles (1r i 2n curs) de Gestió Administrativa (codi ensenyança: 25388850960), amb 20 llocs escolars per curs, impartint-se un cicle complet al matí i un cicle complet a la vesprada.  
1 cicle (1r i 2n curs) d'Instal·lacions Elèctriques i Automàtiques (codi ensenyança: 21418385502), amb 30 llocs escolars per curs, impartint-se un curs al matí i un curs a la vesprada.  
  
Segon  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Ordre 7/2013, de 30 de gener (DOCV 31.01.2013), de la Conselleria d'Educació, Cultura i Esport, per la qual s'estableix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts, publicats en la Resolució de 4 de març de 2015 (DOCV 10.03.2015), de la Conselleria d'Educació, Cultura i Esport, per la qual es publiquen els models de documents administratius i addendes a subscriure per els centres privats concertats, segons el que disposa l'Ordre 3/2015, de 28 de gener.  
  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta; no obstant això, els seus efectes acadèmics s'entenen referits al pròxim curs escolar.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a). El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b). El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l??endemà de ser notificada.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 23 de juny de 2016.- El conseller d'Educació, Investigació, Cultura i Esport: Vicent Marzà Ibáñez.